


KĖDAINIŲ RAJONO SAVIVALDYBĖS TARYBA

SPRENDIMAS

DĖL KĖDAINIŲ RAJONO SAVIVALDYBĖS TARYBOS 2017 M. GRUODŽIO 22 D. SPRENDIMO NR. TS-228 „DĖL PRIĖMIMO Į KĖDAINIŲ RAJONO SAVIVALDYBĖS BENDROJO UGDYMO MOKYKLAS TVARKOS APRAŠO PATVIRTINIMO“ PAKEITIMO

2020 m. liepos 3 d. Nr. TS-152
Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos švietimo įstatymo 29 straipsnio 2, 3 ir 4 dalimis, Mokyklų, vykdančių formaliojo švietimo programas, tinklo kūrimo taisyklėmis, patvirtintomis Lietuvos Respublikos Vyriausybės 2011 m. birželio 29 d. nutarimu Nr. 768 ,,Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašu, patvirtintu Lietuvos Respublikos švietimo ir mokslo ministro 2004 m. birželio 25 d. įsakymu Nr. ISAK-1019 ,,Dėl Priėmimo į valstybinę ir savivaldybės bendrojo ugdymo mokyklą, profesinio mokymo įstaigą bendrųjų kriterijų sąrašo patvirtinimo“, Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, ir Priešmokyklinio ugdymo tvarkos aprašu, patvirtintu Lietuvos Respublikos švietimo ir mokslo ministro 2013 m. lapkričio 21 d. įsakymu Nr. V-1106 „Dėl Priešmokyklinio ugdymo tvarkos aprašo patvirtinimo“, Kėdainių rajono savivaldybės taryba nusprendžia:
Pakeisti Priėmimo į Kėdainių rajono savivaldybės bendrojo ugdymo mokyklas tvarkos aprašą, patvirtintą Kėdainių rajono savivaldybės tarybos 2017 m. gruodžio 22 d. d. sprendimu Nr. TS-228 ,,Dėl Priėmimo į Kėdainių rajono savivaldybės bendrojo ugdymo mokyklas tvarkos aprašo patvirtinimo“:
1. Pakeisti 1 punktą ir jį išdėstyti taip:
„1. Priėmimo į Kėdainių rajono savivaldybės bendrojo ugdymo mokyklas tvarkos aprašas (toliau – Aprašas) nustato asmenų priėmimą mokytis Kėdainių rajono savivaldybės bendrojo ugdymo mokyklose priėmimo kriterijus, dokumentus, kuriuos turi pateikti į mokyklą priimami asmenys ir (ar) jų tėvai (globėjai, rūpintojai), prašymų ir kitų dokumentų priėmimo vietą, priėmimo pradžią ir pabaigą, prašymų registravimo ir asmenų priėmimo per mokslo metus tvarką, bendrojo ugdymo mokyklų paskirtį ir programas, į kurias vykdomas asmenų priėmimas, subjektą, kuris nustato priimtų į mokyklą asmenų paskirstymo į klases tvarką ir kriterijus.“.
2. Pakeisti 2 punktą ir jį išdėstyti taip:
„2. Mokinių skaičių kiekvienos klasės sraute ir klasių skaičių kiekviename sraute, mokinių, ugdomų pagal priešmokyklinio ugdymo programą, skaičių ir priešmokyklinio ugdymo grupių skaičių kitiems mokslo metams bendrojo ugdymo mokyklose nustato ir patikslina Kėdainių rajono savivaldybės (toliau – Savivaldybės) taryba kiekvienais kalendoriniais metais iki gegužės 31 d., o iki rugsėjo 1 d. šį skaičių patikslina. Kėdainių specialiosios mokyklos ir Kėdainių suaugusiųjų ir jaunimo mokymo centro klasių (grupių) skaičių pagal poreikį tikslina keletą kartų per mokslo metus Savivaldybės taryba.“.
3. Pakeisti 4 punktą ir jį išdėstyti taip:
„4. Į bendrąją mokyklą mokytis pagal priešmokyklinio ugdymo programą, pradinio ugdymo programą, pagrindinio ugdymo programos pirmąją ir antrąją dalis pirmumo teise priimami toje mokykloje mokytis pageidaujantys asmenys, gyvenantys mokyklai priskirtoje aptarnavimo teritorijoje (1 priedas). Į likusias laisvas vietas klasėse (grupėse) gali būti priimti asmenys, negyvenantys mokyklos aptarnavimo teritorijoje: pirmumo teise priimami asmenys, dėl įgimtų ar įgytų sutrikimų turintys specialiųjų ugdymosi poreikių, mokykloje jau besimokančių mokinių broliai (įbroliai) ir seserys (įseserės), ir arčiausiai mokyklos gyvenantys asmenys.“.
4. Pakeisti 7 punktą ir jį išdėstyti taip:
„7. Bendrąją bendrojo ugdymo mokyklą mokytis pagal vidurinio ugdymo programą asmenys renkasi patys. Į mokyklą pirmumo teise priimami specialiųjų ugdymosi poreikių turintys mokiniai ir asmenys, pageidaujantys tęsti mokymąsi pagal vidurinio ugdymo programą, baigę joje pagrindinio ugdymo programą. Jei norinčiųjų yra daugiau nei laisvų mokymosi vietų, pirmiausia priimami asmenys, gyvenantys savivaldybės, kurioje yra mokykla, teritorijoje, atsižvelgiant į jų pageidavimą tęsti dalykų, dalykų modulių, kurių buvo pradėję mokytis pagal pagrindinio ugdymo programos antrąją dalį, mokymąsi pagal vidurinio ugdymo programą ir mokymosi pasiekimus (pagrindinio ugdymo pasiekimų patikrinimo įvertinimus, metinius įvertinimus, atliktus projektinius darbus, mokinio sukauptą darbų aplanką ar kitus mokymosi pasiekimų vertinimus).“.
5. Pakeisti 9 punktą ir jį išdėstyti taip:
„9. Priimtų į mokyklą asmenų paskirstymo į klases tvarką ir kriterijus nustato mokyklos vadovas. Priėmimą į bendrojo ugdymo programas vykdo bendrojo ugdymo mokyklos direktorius ir priėmimo komisija. Komisijos sudėtis, komisijos darbo reglamentas, posėdžių darbo laikas ir vieta viešinama mokyklos interneto svetainėje.“.
6. Pakeisti 10 punktą ir jį išdėstyti taip:
„10. Prašymai pradėti mokytis bendrojoje mokykloje nuo rugsėjo 1 d. pagal ugdymo programas ir dokumentai, nurodyti Nuosekliojo mokymosi pagal bendrojo ugdymo programas tvarkos apraše, priimami tik į vieną pasirinktą bendrąją mokyklą nuo sausio 2 d. iki rugpjūčio 31 d. Asmenys priimami mokytis per mokslo metus pagal šio Aprašo 4, 6 ir 7 punktus. Prašymai ir kiti dokumentai registruojami vadovaujantis Dokumentų rengimo taisyklėse nustatyta gaunamų dokumentų registravimo tvarka.“.



Savivaldybės meras				                Valentinas Tamulis

